PMIndiaData/PMIndiaSum huggingface dataset:
પ્રધાનમંત્રીએ ઘોઘા અને દહેજ વચ્ચે રો રો ફેરી સેવાનાં પ્રથમ તબક્કાનું ઉદ્ઘાટન કર્યું, પ્રથમ ફેરીમાં સફર કરી

પ્રધાનમંત્રી શ્રી નરેન્દ્ર મોદીએ આજે ઘોઘા અને દહેજ વચ્ચે રો-રો (રોલ ઓન, રોલ ઓફ) ફેરી સેવાનાં પ્રથમ તબક્કાનું ઉદ્ઘાટન કર્યું હતું. આ ફેરી સેવા સૌરાષ્ટ્રમાં ઘોઘા અને દક્ષિણ ગુજરાતમાં દહેજ વચ્ચે પ્રવાસનનાં સમયમાં ઘટાડો કરશે. એટલે આ બંને વચ્ચે હાલ પ્રવાસ માટે લાગતો સાતથી આઠ કલાકનો સમય ઘટીને ફક્ત એક કલાક થઈ જશે. આજે ઉદ્ઘાટન થયેલો પ્રથમ તબક્કો મુસાફરોની અવરજવરને સક્ષમ બનાવશે. જ્યારે આ પ્રોજેક્ટ સંપૂર્ણપણે કાર્યરત થશે, ત્યારે આ ફેરી સેવા વાહનોની હેરફેરને પણ સક્ષમ બનાવશે. પ્રધાનમંત્રીએ શ્રી ભાવનગર જિલ્લા દૂધ ઉત્પાદક સંઘ લિમિટેડનાં સર્વોત્તમ કેટલ ફીડ પ્લાન્ટનું ઉદ્ઘાટન પણ કર્યું હતું. આ પ્રસંગે એકત્રિત જનમેદનીને સંબોધતા પ્રધાનમંત્રીએ કહ્યું હતું કે, તેમને નૂતન વર્ષાભિનંદનનો સંદેશ આપવા ગુજરાતમાં આવવાની ખુશી છે. એમણે જણાવ્યું હતું કે, ઘોઘા અને દહેજ વચ્ચે ફેરી સેવાની શરૂઆત માટે આયોજિત આ કાર્યક્રમ સંપૂર્ણ દેશ માટે અતિ મહત્ત્વપૂર્ણ છે. તેમણે નોંધ્યું હતું કે, આ ફેરી સેવા દેશમાં સૌપ્રથમ છે. પ્રધાનમંત્રીએ કહ્યું હતું કે, આ ફેરી સેવાની શરૂઆતથી ગુજરાતનાં લોકોનું સ્વપ્ન સાકાર થયું છે. એમણે જણાવ્યું હતું કે, માનવ સંસ્કૃતિનાં ઇતિહાસમાં નદીઓ અને દરિયાઈ માર્ગે થતો વેપાર અતિ મહત્ત્વપૂર્ણ છે. તેમણે ઉમેર્યું હતું કે, ગુજરાત લોથલની ભૂમિ છે અને આપણે આપણાં ઇતિહાસને કેવી રીતે ભૂલી શકીએ! પ્રધાનમંત્રીએ જણાવ્યું હતું કે, આ કાર્યક્રમ આપણાં ભવ્ય ઇતિહાસને જીવંત કરે છે અને સૌરાષ્ટ્રને દક્ષિણ ગુજરાત સાથે જોડે છે. પ્રધાનમંત્રીએ કહ્યું હતું કે, આ બંને વિસ્તારોનાં લોકો એકબીજાનાં વિસ્તારોમાં સતત અવરજવર કરે છે અને આ ફેરી સર્વિસથી ઘણો સમય અને ઇંધણ બચશે. પ્રધાનમંત્રીએ કહ્યું હતું કે, છેલ્લાં ત્રણ વર્ષમાં ગુજરાતનાં વિકાસને ઘણું મહત્ત્વ આપવામાં આવ્યું છે. એમણે જણાવ્યું હતું કે, ગુજરાત લાંબો દરિયાકિનારો ધરાવે છે અને આપણે તેમાંથી પ્રાપ્ત થતી તકોને ઝડપી લેવી જોઈએ. એમણે કહ્યું હતું કે, દરિયાકિનારાનું માળખું વિકસાવવા વિવિધ પગલાં લેવામાં આવ્યાં છે. એમણે ઉમેર્યું હતું કે, આ ફેરી સેવા પણ એક રૂટ પૂરતી મર્યાદિત નહીં રહે. એમણે જણાવ્યું હતું કે, ફેરી સેવા મારફતે અન્ય સ્થળોને પણ જોડવામાં આવશે. એમણે કહ્યું હતું કે, કેન્દ્ર સરકારનો લક્ષ્યાંક પરિવહન ક્ષેત્રને સંપૂર્ણ અને અત્યાધુનિક બનાવવાનો છે. પ્રધાનમંત્રીએ ઘોઘાથી દહેજ સુધી આ સેવાની પ્રથમ ફેરીમાં સફર ખેડી હતી. આ સફર દરમિયાન એમને જહાજ અને ફેરી સર્વિસ વિશે જાણકારી આપવામાં આવી હતી. એમણે જહાજમાં સવાર દિવ્યાંગજન બાળકો સાથે પણ વાત કરી હતી. દહેજમાં જનમેદનીને સંબોધતા પ્રધાનમંત્રીએ કહ્યું હતું કે, સરકારનું સ્વપ્ન સમૃદ્ધ બંદરોનું છે. એમણે ઉમેર્યું હતું કે, ભારતને શ્રેષ્ઠ બંદરો અને વધુ બંદરોની જરૂર છે. તેમણે ભારપૂર્વક જણાવ્યું હતું કે, જોડાણની યોગ્ય સુવિધા વિના દેશનો વિકાસ મંદ પડી જાય છે. એમણે ઉમેર્યું હતું કે, સરકારે બંદરો પર માળખાગત સુવિધાઓ વિકસાવવા ધ્યાન કેન્દ્રિત કર્યું છે. પ્રધાનમંત્રીએ ઉલ્લેખ કર્યો હતો કે, સરકાર બ્લૂ ઇકોનોમી એટલે કે જળ અર્થતંત્ર પર ભાર મૂકી રહી છે, જે નવા ભારતનાં સ્વપ્નનો અભિન્ન ભાગ છે.
ભારત અને સાઉદી અરેબિયા વચ્ચે આવાસનાં ક્ષેત્રમાં સહકાર સ્થાપિત કરવા માટે થયેલા સમજૂતી કરાર અંગે મંત્રીમંડળને જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને સાઉદી અરેબિયા વચ્ચે આવાસનાં ક્ષેત્રમાં સહયોગ સ્થાપિત કરવા પર આધારિત સમજૂતીકરાર (એમઓયુ)ની જાણકારી આપવામાં આવી હતી. આ સમજૂતી કરાર પર ફેબ્રુઆરી, 2019માં હસ્તાક્ષર થયાં હતાં. આ સમજૂતીકરારથી બંને દેશોમાં પરવડે તેવા/ઓછી આવક ધરાવતાં લોકો માટે મકાન સહિત આવાસનાં ક્ષેત્રમાં ટેકનિકલ સહયોગને પ્રોત્સાહન મળશે, આવાસ અને માળખાગત યોજનાઓનાં ક્ષેત્ર સાથે સંબંધિત અધિકારીઓ અને કંપનીઓની ભાગીદારી વધશે. તેનાથી વિકાસનાં ક્ષેત્રમાં જાણકારી અને અનુભવને વહેંચવા, આધુનિક નિર્માણ તકનિકોનાં હસ્તાંતરણ અને મકાન વિકાસનાં ક્ષેત્રમાં સંશોધન અને વિકાસને પ્રોત્સાહન આપવામાં મદદ મળશે.
પ્રધાનમંત્રીએ દિલ્હીમાં આગની દુ:ખદ ઘટનાને  કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દિલ્હીમાં લાગેલી દુ:ખદ આગને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ દિલ્હીમાં આગમાં મૃત્યુ પામેલા લોકોના નજીકના સંબંધીઓને 2 લાખ રૂ.ની એક્સ-ગ્રેશિયા પણ જાહેર કરી છે. અને આ ઘટનામાં ઘાયલ થયેલા લોકોને પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીની 14મી બ્રિક્સ સમિટમાં ભાગીદારી

રાષ્ટ્રપતિ શી જિનપિંગના આમંત્રણ પર, પ્રધાનમંત્રી શ્રી નરેન્દ્ર મોદી 23-24 જૂન 2022ના રોજ વર્ચ્યુઅલ ફોર્મેટમાં ચીન દ્વારા આયોજિત 14મી બ્રિક્સ સમિટમાં હાજરી આપશે. આમાં 24 જૂને અતિથિ દેશો સાથે વૈશ્વિક વિકાસ પર ઉચ્ચ સ્તરીય સંવાદનો સમાવેશ થાય છે. 2. બ્રિક્સ તમામ વિકાસશીલ દેશો માટે સમાન ચિંતાના મુદ્દાઓ પર ચર્ચા અને વિચાર-વિમર્શ માટેનું પ્લેટફોર્મ બની ગયું છે. બ્રિક્સ દેશોએ નિયમિતપણે બહુપક્ષીય પ્રણાલીને વધુ પ્રતિનિધિ અને સમાવિષ્ટ બનાવવા માટે તેમાં સુધારાની હાકલ કરી છે. 3. 14મી બ્રિક્સ સમિટ દરમિયાનની ચર્ચાઓમાં આતંકવાદ વિરોધી, વેપાર, આરોગ્ય, પરંપરાગત દવા, પર્યાવરણ,
પ્રધાનમંત્રી મોદી અને સમાજવાદી પ્રજાસત્તાક વિયેતનામના પ્રધાનમંત્રી વચ્ચે ટેલીફોન પર વાત થઈ

પ્રધાનમંત્રી શ્રી નરેન્દ્ર મોદીએ સમાજવાદી પ્રજાસત્તાક વિયેતનામના પ્રધાનમંત્રી મહામહિમ શ્રી ગુયેન ઝુઆન ફુક સાથે ટેલીફોન પર વાત કરી હતી. બંને નેતાઓએ કોવિડ-19 રોગચાળાને પગલે ઊભી થયેલી સ્થિતિ તથા આ પડકારને ઝીલવા હાથ ધરવામાં આવેલા પગલાઓ વિશે વાત કરી હતી. બંને નેતાઓ કોવિડ-19 સામે લડવા દ્વિપક્ષીય સાથસહકાર માટેની સંભવિતતા પર સંમત થયા હતા, જેમાં જરૂરી તબીબી ઉપકરણના પુરવઠાની સુવિધા સામેલ છે. તેમણે તેમના વિસ્તારોમાં એકબીજાનાં નાગરિકોને જરૂરી સાથસહકાર પ્રદાન કરવાની પ્રતિબદ્ધતા પણ વ્યક્ત કરી હતી. બંને નેતાઓએ ભારત અને વિયેતનામની વ્યૂહાત્મક ભાગીદારીના મહત્ત્વ પર ભાર મૂક્યો હતો તથા વિવિધ મોરચે તાજેતરમાં થયેલી પ્રગતિ પર સંતોષ વ્યક્ત કર્યો હતો. તેમણે પ્રાદેશિક અને આંતરરાષ્ટ્રીય ઘટનાઓની સમીક્ષા પણ કરી હતી. બંને નેતાઓ સંમત થયા હતા કે, તેમની ટીમો આગામી દિવસોમાં સંપર્કમાં રહેશે, જેથી રોગચાળાને પ્રતિભાવ આપવા તેમજ દ્વિપક્ષીય સંબંધોના અન્ય પાસાઓ માટે સંકલન સ્થાપિત થશે. પ્રધાનમંત્રીએ વર્તમાન સંકટ દરમિયાન વિયેતનામના લોકોના સ્વાસ્થ્ય અને સુખાકારી માટે કામના પણ વ્યક્ત કરી હતી.
પ્રધાનમંત્રીએ હિમાચલ પ્રદેશમાં પ્રોજેક્ટ્સ પર નાગરિકોની ટિપ્પણીઓનો જવાબ આપ્યો

પ્રધાનમંત્રી શ્રી નરેન્દ્ર મોદીએ આજે હિમાચલ પ્રદેશમાં પ્રોજેક્ટ અંગે નાગરિકોની ટિપ્પણીઓનો જવાબ આપ્યો. પ્રધાનમંત્રી આ પ્રોજેક્ટ્સના સમર્પણ અને શિલાન્યાસ માટે હિમાચલ પ્રદેશ જઈ રહ્યા છે.
કેબિનેટે પેરુ સાથે ટ્રેડ એગ્રીમેન્ટની વાટાઘાટોને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે આજે પેરુ સાથે માલસામાન અને સેવાઓમાં વેપાર અને રોકાણ અંગેના ટ્રેડ એગ્રીમેન્ટ માટે વાટાઘાટો હાથ ધરવા મંજૂરી આપી હતી. 15મી જાન્યુઆરી, 2015ના રોજ પેરુ સાથે વેપાર સમજૂતી કરવાની સંભાવનાઓ તપાસવા માટે ભારત અને પેરુ વચ્ચે જોઈન્ટ સ્ટડી ગ્રુપ (જેએસજી)ની રચના કરવામાં આવી હતી. બંને દેશોએ 20મી ઓક્ટોબર, 2016ના રોજ જોઈન્ટ સ્ટડી ગ્રુપ રિપોર્ટ સંપન્ન કર્યો હતો અને માલસામાન અને સેવાઓમાં વેપાર તેમજ રોકાણ અંગે ચર્ચાઓ આગળ ધપાવવા સહમતિ સાધી હતી. પશ્ચાદ્ભૂમિકાઃ વર્ષ 2015-16માં ભારત, લેટિન અમેરિકા અને કેરેબિયન (એલએસી) પ્રદેશમાં પેરુને નિકાસો કરતો ત્રીજો સૌથી મોટો દેશ છે. પેરુ સાથે ભારતનો દ્વિપક્ષીય વેપાર વર્ષ 2005-06માં 107.32 મિલિયન અમેરિકન ડોલર હતો, જે વર્ષ 2015-16માં 1319.45 ટકા વધ્યો છે. વર્ષ 2015-16માં દ્વિપક્ષીય વેપાર, 703.12 મિલિયન અમેરિકન ડોલરની નિકાસો અને 820.22 મિલિયન અમેરિકન ડોલરની આયાતો સાથે 1523.35 મિલિયન અમેરિકન ડોલર નોંધાયો છે. ભારત, પેરુ સાથે મૈત્રીપૂર્ણ સંબંધો ધરાવે છે. પેરુ આંતરરાષ્ટ્રીય સ્તરે ભારતને સહકાર આપે છે અને ટ્રેડ એગ્રીમેન્ટને પગલે બંને વચ્ચે વેપાર અને આર્થિક સંબંધો વધુ વિસ્તરશે. ભારત અને પેરુના સંબંધોમાં ટ્રેડ એગ્રીમેન્ટ મહત્વપૂર્ણ સીમાચિહ્ન બનશે તેમજ ભારત અને એલએસી દેશો વચ્ચેના પરંપરાગત ભાઈચારાના સંબંધો વધુ સુદ્રઢ બનશે.
પ્રધાનમંત્રીએ આંધ્રપ્રદેશના ભૂતપૂર્વ ગવર્નર, કુમુદબેન જોશીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના ભૂતપૂર્વ રાજ્યપાલ અને કેન્દ્રીય મંત્રી શ્રીમતી કુમુદબેન જોશીના નિધન પર ઘેરા શોકની લાગણી વ્યક્ત કરી છે. પ્રધાનમંત્રીએ ગુજરાતીમાં ટ્વિટ કર્યું; "આંધ્રપ્રદેશનાં ભૂતપૂર્વ ગવર્નર અને કેન્દ્રીય મંત્રી કુમુદબેન જોષીજીના અવસાનના સમાચાર અત્યંત દુઃખદ છે. નારી સશક્તીકરણ અને લોકસેવા ક્ષેત્રે તેઓનું પ્રદાન હંમેશાં યાદ રહેશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥"
પ્રધાનમંત્રીએ ઓડિશાના લોકોને ઓડિયા નૂતન વર્ષ અને મહાબિશુબા પના સંક્રાતિની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ ઓડિશાના લોકોને ઓડિયા નૂતન વર્ષ અને મહાબિશુબા પના સંક્રાંતિની શુભકામનાઓ પાઠવી હતી. શ્રી મોદીએ એક ટ્વીટમાં દરેકને શુભેચ્છા આપતા કહ્યું, “હેપી ઓડિયા ન્યૂ યર!” અને લખ્યું, “ઓડિશાના લોકોને ઓડિયા નૂતન વર્ષ અને મહાબિશુબા પના સંક્રાંતિ નિમિતે મારી હૃદયપૂર્વકની શુભેચ્છાઓ હું પ્રાર્થના કરૂં છું કે આગામી વર્ષમાં આપની તમામ મનોકામનાઓ પરિપૂર્ણ થાય. સૌ કોઈ સ્વસ્થ અને ખુશહાલ રહે.”
પ્રધાનમંત્રીએ મહાત્મા જ્યોતિબા ફૂલેને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહાન સમાજ સુધારક, દાર્શનિક અને લેખક મહાત્મા જ્યોતિબા ફૂલેને તેમની જન્મજયંતી પર શ્રદ્ધાંજલિ આપી છે. શ્રી મોદીએ કહ્યું કે મહાત્મા ફુલેને સામાજિક ન્યાયના ચેમ્પિયન અને અસંખ્ય લોકો માટે આશાના સ્ત્રોત તરીકે વ્યાપકપણે માન આપવામાં આવે છે અને તેમણે સામાજિક સમાનતા, મહિલા સશક્તિકરણ અને શિક્ષણને વેગ આપવા માટે અથાક મહેનત કરી હતી. પ્રધાનમંત્રીએ તેમના મન કી બાત કાર્યક્રમ દ્વારા મહાન ચિંતક, જ્યોતિબા ફુલે વિશેના તેમના વિચારો પણ શેર કર્યા હતા જ્યાં શ્રી મોદીએ કહ્યું હતું કે મહાત્મા ફુલેએ કન્યાઓ માટે શાળાઓ શરૂ કરી હતી અને સ્ત્રી ભ્રૂણ હત્યા સામે અવાજ ઉઠાવ્યો હતો અને જળ સંકટને ઉકેલવા માટે ઝુંબેશ પણ ચલાવી હતી. ટ્વીટ્સની શ્રેણીમાં, પ્રધાનમંત્રીએ કહ્યું; “મહાત્મા ફુલેને સામાજિક ન્યાયના ચેમ્પિયન અને અસંખ્ય લોકો માટે આશાના સ્ત્રોત તરીકે વ્યાપકપણે આદર આપવામાં આવે છે. તેઓ એક બહુપક્ષીય વ્યક્તિત્વ હતા જેમણે સામાજિક સમાનતા, મહિલા સશક્તિકરણ અને શિક્ષણને પ્રોત્સાહન આપવા માટે અથાક કામ કર્યું હતું. તેમની જયંતી પર તેમને શ્રદ્ધાંજલિ.” “આજે મહાત્મા ફુલેની જયંતિ છે અને થોડા દિવસોમાં, 14મીએ આપણે આંબેડકર જયંતી મનાવીએ છીએ. ગયા મહિને #
પ્રધાનમંત્રીએ એ.એસ. નવસારીમાં નાઈક હેલ્થકેર કોમ્પ્લેક્સ અને નિરાલી મલ્ટી સ્પેશિયાલિટી હોસ્પિટલનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવસારીમાં એ એમ નાઈક હેલ્થકેર કોમ્પ્લેક્સ અને નિરાલી મલ્ટી સ્પેશિયાલિટી હોસ્પિટલનું ઉદ્ઘાટન કર્યું. તેમણે ખારેલ શિક્ષણ સંકુલનું પણ વર્ચ્યુઅલી ઉદઘાટન કર્યું હતું. આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ ઉપસ્થિત રહ્યા હતા. આ પ્રસંગે બોલતા પ્રધાનમંત્રીએ જણાવ્યું હતું કે આજે નવસારીને ઘણા પ્રોજેક્ટ મળ્યા છે જે વિસ્તારના લોકો માટે જીવનની સરળતામાં સુધારો કરશે. તેમણે નિરાલી ટ્રસ્ટ અને શ્રી એ.એમ. નાઈકની ભાવનાની પણ પ્રશંસા કરી, જેમણે વ્યક્તિગત દુર્ઘટનાને એક તકમાં ફેરવી દીધી કે અન્ય કોઈ પરિવારને તેનો સામનો ન કરવો પડે અને નવસારીના લોકોને આધુનિક આરોગ્ય સંકુલ અને મલ્ટી સ્પેશિયાલિટી હોસ્પિટલ માટે અભિનંદન આપ્યા. પ્રધાનમંત્રીએ જણાવ્યું હતું કે ગરીબોના સશક્તીકરણ અને સરળ જીવન માટે આરોગ્યસંભાળ સુવિધાઓનું આધુનિકીકરણ અને સુલભતા મહત્વપૂર્ણ છે. "અમે દેશના આરોગ્ય ક્ષેત્રને સુધારવા માટે છેલ્લા 8 વર્ષો દરમિયાન સર્વગ્રાહી અભિગમ પર ધ્યાન કેન્દ્રિત કર્યું છે". તેમણે જણાવ્યું કે, સારવાર સુવિધાઓના આધુનિકીકરણની સાથે પોષણ અને સ્વચ્છ જીવનશૈલીમાં સુધારો લાવવાના પ્રયાસો કરવામાં આવ્યા છે. "અમારું લક્ષ્ય ગરીબ અને મધ્યમ વર્ગને રોગથી બચાવવાનું છે અને, રોગના કિસ્સામાં, અમારું લક્ષ્ય ખર્ચ ઘટાડવાનું છે" તેમ પ્રધાનમંત્રીએ ઉમેર્યું હતું. તેમણે ગુજરાતના હેલ્થકેર ઇન્ફ્રાસ્ટ્રક્ચર અને હેલ્થકેર સૂચકાંકોમાં સુધારાની નોંધ લીધી કારણ કે ની બેઠકો માત્ર 800થી વધીને 2000 થી વધુ થઈ ગઈ છે. પ્રધાનમંત્રીએ ગુજરાતની જનતાની સેવા ભાવનાને સલામ કરીને સમાપન કર્યું. તેમણે કહ્યું કે, “ગુજરાતના લોકો માટે આરોગ્ય અને સેવા એ જીવનનું લક્ષ્ય છે. આપણી પાસે બાપુ જેવા મહાપુરુષોની પ્રેરણા છે જેમણે સેવાને દેશની તાકાત બનાવી છે. ગુજરાતની આ ભાવના આજે પણ ઊર્જાથી ભરેલી છે. અહીં સૌથી સફળ વ્યક્તિ પણ કોઈને કોઈ સેવા કાર્ય સાથે જોડાયેલી હોય છે. ગુજરાતની સેવા ભાવના તેની ક્ષમતામાં વૃદ્ધિ સાથે અનુસંધાનમાં વધશે તેમ પ્રધાનમંત્રી અંતમાં જણાવ્યું હતું.
મંત્રીમંડળે પોસ્ટલ ક્ષેત્રમાં સહયોગ સ્થાપિત કરવા માટે ભારત અને જાપાન વચ્ચે થયેલી સહયોગની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પોસ્ટલ ક્ષેત્રમાં સહયોગ માટે ભારત અને જાપાન વચ્ચે થયેલી સહયોગ સમજૂતીને મંજૂરી આપી દીધી છે. આ સહયોગ સમજૂતી અંતર્ગત બંને દેશો વચ્ચે પોસ્ટલ સેવાઓમાં સુધારો થશે અને પોસ્ટલ ક્ષેત્રમાં સહયોગ વધશે. લાભ: આ સહયોગ સમજૂતીત અંતર્ગત ભારત અને જાપાન વચ્ચે પોસ્ટલ સેવાઓમાં સુધારો થશે અને પોસ્ટલ ક્ષેત્રમાં સહયોગ વધશે : • પોસ્ટલ નીતિનાં સંબંધમાં બંને પક્ષ પોતાનાં અનુભવોને આધારે માહિતીઓ વહેંચશે અને દ્રષ્ટિકોણોનું આદાનપ્રદાન કરશે. • સહયોગી સંબંધ વધારવા માટે ચર્ચાને પ્રોત્સાહન આપશે. • બંને પક્ષો દ્વારા પારસ્પરિક રીતે નક્કી થયેલા વિશેષ ક્ષેત્રોમાં સહયોગ વધારવા માટે પોસ્ટલ સેવા સંવાદની સ્થાપના કરશે. આ સમજૂતીથી ભારત અને જાપાન વચ્ચે સહયોગ વધશે અને આ રીતે બંને દેશો વચ્ચે પોસ્ટલ કામગીરીઓને ફાયદો થશે.
ભારતે સૌથી વધુ ઝડપથી 10 કરોડ લોકોને કોવિડ-19 રસી આપી

ભારત દુનિયામાં સૌથી વધુ ઝડપથી 10 કરોડ લોકોને કોવિડ-19ની રસી લગાવનાર દેશ બની ગયો છે. ભારતે આ ઉપલબ્ધિ 85 દિવસમાં પ્રાપ્ત કરી જ્યારે અમેરિકાને તેમાં 89 દિવસ લાગ્યા અને ચીનને આ પડાવ સુધી પહોંચવામાં 102 દિવસ લાગ્યા. પ્રધાનમંત્રી કાર્યાલયે એક ટ્વીટમાં અન્ય જાણકારીઓ ઉપરાંત કહ્યું, ‘તેનાથી એક સ્વસ્થ તેમજ કોવિડ-19 મુક્ત ભારત સુનિશ્ચિત કરવાના પ્રયાસોને મજબૂતી મળી છે.’
પ્રધાનમંત્રીએ શ્રી મન્નાથુ પદ્મનાભનજીને તેમના પુણ્ય તિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મન્નાથુ પદ્મનાભનજીને તેમના પુણ્ય તિથિ પર શ્રદ્ધાંજલિ અર્પણ કરી હતી. એક ટ્વીટમાં પ્રધાનમંત્રીએ કહ્યું, "શ્રી મન્નાથુ પદ્મનાભનજીને તેમની પુણ્ય તિથિ પર શ્રદ્ધાંજલિ. આપણે સમાજ કલ્યાણ અને યુવા સશક્તિકરણમાં તેમના બહોળા યોગદાનને યાદ કરીએ છીએ. તેમના સમૃદ્ધ વિચારો ઘણા લોકોને પ્રેરણા આપે છે"
પ્રધાનમંત્રીએ ટેકનપુરમાં ડીજીપી/આઇજીપી પરિષદનાં સમાપન સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ટેકનપુરમાં બીએસએફ અકાદમીમાં ડિરક્ટર જનરલ ઑફ પોલીસ અને ઇન્સ્પેક્ટર જનરલ ઑફ પોલીસની પરિષદનાં સમાપન સમારંભને સંબોધિત કર્યું હતું. પ્રધાનમંત્રીએ યાદ કર્યું હતું કે, વર્ષ 2014થી અત્યાર સુધી પરિષદનાં આયોજન અને વ્યાપમાં ફેરફાર થયો છે. તેમાં આ પરિષદ વર્ષ 2014થી દિલ્હીની બહાર કોઈ સ્થળે યોજાઈ રહી છે. તેમણે આ પરિવર્તનને સુવિધાજનક બનાવવામાં માધ્યમ બનેલા અધિકારીઓની પ્રશંસા કરી હતી. પ્રધાનમંત્રીએ કહ્યું હતું કે, હવે પરિષદ વધારે પ્રાસંગિક બની છે, ખાસ કરીને દેશનાં પડકારો અને જવાબદારીઓનાં સંદર્ભમાં. તેમણે જણાવ્યું હતું કે, પરિષદના નવા બંધારણને પરિણામે ચર્ચાની ગુણવત્તામાં સુધારો થયો છે. દેશની સુરક્ષા વ્યવસ્થા માટે જે કાર્ય કરવામાં આવી રહ્યા છે તેની સાથે સંબંધિત વ્યવસ્થાઓની પ્રશંસા કરી હતી. તેમણે જણાવ્યું હતું કે, જેઓ ઘણી વખત નકારાત્મક વાતાવરણમાં કામ કરે છે તેવા અધિકારીઓએ આજે એકત્ર થઇ નેતૃત્વ પ્રદાન કર્યું છે. તેમણે જણાવ્યું હતું કે, છેલ્લાં થોડાં કલાકોમાં આ પરિષદમાં ચર્ચાવિચારણાનાં પરિણામે ફરી એક વખત પોલીસ દળનો ઉદ્દેશ સ્પષ્ટપણે વ્યાખ્યાયિત થઈ ગયો છે અને તેનાં અમલ માટે ઘણાં સંયોજન કે સંકલનની જરૂર છે. તેમણે કહ્યું હતું કે, આ પરિષદ ટોચનાં પોલીસ અધિકારીઓને સમસ્યાઓ અને પડકારો અંગે વધુ સંપૂર્ણ દ્રષ્ટિ આપવામાં મદદરૂપ થાય છે. તેમણે જણાવ્યું હતું કે, છેલ્લાં બે વર્ષમાં પરિષદમાં ઘણાં મુદ્દાઓ પર વિસ્તૃત ચર્ચા થઈ છે. તેમણે ઉમેર્યું હતું કે, આ વરિષ્ઠ પોલીસ અધિકીઓને સંપૂર્ણપણે નવો દ્રષ્ટિકોણ આપવામાં મદદરૂપ થશે. આ પરિષદનું મહત્વ વધારવા પ્રધાનમંત્રીએ સૂચન કર્યું હતું કે, કાર્યકારી જૂથો મારફતે આખું વર્ષ ફોલો અપ થવું જોઈએ. આ સંદર્ભમાં તેમણે યુવા અધિકારીઓને સાંકળવાનાં મહત્ત્વ પર વિશેષ ભાર મૂક્યો હતો. તેમણે કહ્યું હતું કે, પરિષદની અસરકારકતામાં સુધારો કરવામાં મદદ મળશે. પ્રધાનમંત્રીએ ગેરકાયદેસર નાણાકીય વ્યવહારો પર માહિતીને વધારે વહેંચવા વૈશ્વિક સ્તરે સર્વસંમતિ ઊભી થઈ હોવાનો ઉલ્લેખ કર્યો હતો અને કહ્યું હતું કે, આ સર્વસમંતિ ઊભી કરવામાં ભારતે મુખ્ય ભૂમિકા ભજવી હતી. તેમણે જણાવ્યું હતું કે, જેમ દુનિયાભરમાં ઉદારીકરણની સ્વીકાર્યતામાં વધારો થયો છે, તેમ સુરક્ષાનાં મુદ્દાઓ પર પણ રાજ્યો વચ્ચે વધારે ઉદારતાની જરૂર છે. તેમણે કહ્યું હતું કે, સુરક્ષા પસંદગીપૂર્વક કે એકલા હાથે હાંસલ ન થઈ શકે. તેમણે ભારપૂર્વક જણાવ્યું હતું કે, આપણે પરંપરાઓ તોડવી પડશે અને રાજ્યો વચ્ચે માહિતીની વહેંચણી દરેક રાજ્યને વધારે સુરક્ષિત બનાવી શકે છે. તેમણે ઉમેર્યું હતું કે, “આપણે એસેમ્બલ એકમ તરીકે નહીં, પણ ઓર્ગેનિક એકમ તરીકે કામ કરવું જોઈએ.” પ્રધાનમંત્રીએ કહ્યું હતું કે, સાયબર સુરક્ષાની સમસ્યાનું સમાધાન તાત્કાલિક થવું જોઈએ અને તેને સૌથી વધુ પ્રાથમિકતા મળવી જોઈએ. આ સંદર્ભમાં તેમણે સોશિયલ મીડિયાનાં મહત્ત્વનો ઉલ્લેખ કર્યો હતો. તેમણે જણાવ્યું હતું કે, વધારે અસરકારકતા માટે સંદેશાઓની વહેંચણી સ્થાનિક ભાષાઓમાં થવી જોઈએ. પ્રધાનમંત્રીએ ઉદ્દામવાદ પર પણ સમસ્યાગ્રસ્ત વિસ્તારોનાં પિનપોઇન્ટ સુધી પહોંચવા ટેકનોલોજીનો ઉપયોગ કરવા વિનંતી કરી હતી. પ્રધાનમંત્રીએ આઇબી અધિકારીઓને વિશિષ્ટ સેવા બદલ પ્રેસિડન્ટ્સ પોલીસ મેડલ્સ પણ એનાયત કર્યા હતાં. પ્રધાનમંત્રીએ તેમનાં સંબોધનમાં આઇબીનાં મેડલ વિજેતા અધિકારીઓને સેવામાં પ્રતિબદ્ધતા અને કટિબદ્ધતા બદલ અભિનંદન પાઠવ્યાં હતાં તથા તેમની પ્રશંસા કરી હતી. આ પ્રસંગે કેન્દ્રિય ગૃહ મંત્રી શ્રી રાજનાથ સિંહ અને રાજ્ય કક્ષાનાં ગૃહમંત્રીઓ શ્રી હંસરાજ આહિર અને શ્રી કિરન રિજીજુ ઉપસ્થિત હતાં.
પ્રધાનમંત્રીએ પ્રધાનમંત્રી ભારતીય જન ઔષધી પરિયોજનાના લાભાર્થીઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી પ્રધાનમંત્રી જન ઔષધી પરિયોજનાના લાભાર્થીઓ અને જન ઔષધી કેન્દ્રોના સ્ટોર માલિકો સાથે વાર્તાલાપ કર્યો હતો. પ્રધાનમંત્રીએ જણાવ્યું હતું કે, કેન્દ્ર સરકાર અને રાજ્ય સરકારો કોરોના વાઇરસના જોખમનો સામનો કરવા માટેજરૂરી પગલાં લઇ રહી છે. તેમણે કહ્યું કે, ભારતમાં પણ ખૂબ જ કૌશલ્ય ધરાવતા ડૉક્ટરો, મેડિકલ સ્ટાફ સંસાધનો છે તેમજ લોકોમાંસંપૂર્ણપણે જાગૃતિ ફેલાયેલી છે. તેમણે કહ્યું હતું કે, કોરોના વાઇરસનો ફેલાવો રોકવામાં સતર્ક નાગરિકો ભૂમિકા ખૂબ મહત્વની છે. પ્રધાનમંત્રીએ જણાવ્યું હતું કે, વારંવાર હાથ ધોવાના મહત્વને ઓછુ આંકી શકાય નહીં.તેમણે ઉમેર્યું હતું કે, આ ઉપરાંત કોઇપણ વ્યક્તિ છીંક ખાતી વખત અથવા ઉધરસ આવે ત્યારે પોતાનું મોં ઢાંકવું જોઇએ જેથી અન્ય લોકોને ચેપ ના લાગે. પ્રધાનમંત્રીએ વધુમાં જણાવ્યું હતું કે, “કોરોના વાઇરસનો ચેપ લાગ્યો હોવાની પુષ્ટિ થઇ હોય તેવા તમામ કેસને જરૂરી દેખરેખ હેઠળ રાખવામાં આવ્યા છે. પરંતુ જો કોઇ વ્યક્તિમાં શંકા લાગે છે કે, તેઓ ચેપગ્રસ્ત વ્યક્તિનાં સંપર્કમાં આવ્યા હતા, તો તેમણે ગભરાવાની જરૂર નથી પરંતુ તમારી નજીકની હોસ્પિટલમાં જઇને ચેકઅપ કરાવી શકો છો. પરિવારમાં બાકીના લોકોને પણ ચેપ લાગવાની શક્યતા વધુ રહે છે, તેવા કિસ્સામાં તેમણે જરૂરી પરીક્ષણો કરાવી લેવા જોઇએ.” પ્રધાનમંત્રી શ્રી નરેન્દ્ર મોદીએ લોકોને વિનંતી કરી હતી કે, તેઓ કોરોના વાઇરસ મહામારી અંગે કોઇપણ પ્રકારની અફવાઓથી દૂર રહે અને માત્ર ડૉક્ટરની સલાહ લેવાની તેમજ તેને અનુસારવાની સલાહ આપી હતી. તેમણે ઉમેર્યું હતું કે, “હા, અત્યારે આખી દુનિયા નમસ્તે કરવાની આદત પાડી રહી છે. જો કોઇપણ કારણથી આપણે આ આદત ભૂલી ગયા હોઇએ તો, નમસ્તે કહેવાની આ આદતમાં જોડાવા માટે ફરી એકજૂથ થવાનો આ યોગ્ય સમય છે.”
પ્રધાનમંત્રીશ્રીએ અમદાવાદ મેટ્રો રેલ પ્રોજેક્ટને લીલી ઝંડી બતાવી

પ્રધાનમંત્રીશ્રીએ આજે અમદાવાદ મેટ્રો રેલ પ્રોજેક્ટને લીલી ઝંડી બતાવી અને કાલુપુર સ્ટેશનથી દૂરદર્શન કેન્દ્ર મેટ્રો સ્ટેશન સુધી મેટ્રોની સવારી લીધી. પોતાની ગુજરાત મુલાકાતના બીજા દિવસે પ્રધાનમંત્રીશ્રીએ અમદાવાદ મેટ્રો રેલ પ્રોજેક્ટને લીલી ઝંડી ફરકાવી હતી. ગાંધીનગર સ્ટેશનથી તદ્દન નવી વંદે ભારત એક્સપ્રેસ 2.0માં સવારી કર્યા બાદ પ્રધાનમંત્રીશ્રી કાલુપુર સ્ટેશન પહોંચ્યા હતા. પ્રધાનમંત્રીશ્રીએ આ પ્રસંગે મુકવામાં આવેલ મેટ્રો રેલ પ્રદર્શનને પણ નિહાળ્યું હતું. પ્રધાનમંત્રીની સાથે ગુજરાતના મુખ્યમંત્રી શ્રી ભૂપેન્દ્ર પટેલ, ગુજરાતના રાજ્યપાલ શ્રી આચાર્ય દેવવ્રત અને કેન્દ્રીય આવાસ અને શહેરી બાબતોના મંત્રી શ્રી હરદીપ સિંહ પુરી પણ હતા. મેટ્રોમાં સવારી દરમિયાન પ્રધાનમંત્રીશ્રીએ વિદ્યાર્થીઓ, ખેલાડીઓ અને સામાન્ય મુસાફરો સાથે મુસાફરી કરી હતી. તેમની સાથે વાતચીત કરી. તેમાંથી ઘણાએ તેના ઓટોગ્રાફ લીધા હતા. અમદાવાદ મેટ્રો રેલ પ્રોજેક્ટ મલ્ટિમોડલ ઇન્ફ્રાસ્ટ્રક્ચર કનેક્ટિવિટી માટે એક સ્મારક પ્રોત્સાહન છે. અમદાવાદ મેટ્રો પ્રોજેક્ટના તબક્કા-1માં એપેરલ પાર્કથી થલતેજ સુધીના પૂર્વ-પશ્ચિમ કોરિડોરના લગભગ 32 કિમી અને મોટેરાથી ગ્યાસપુર વચ્ચેના ઉત્તર-દક્ષિણ કોરિડોરનો સમાવેશ થાય છે. પૂર્વ-પશ્ચિમ કોરિડોરમાં થલતેજ-વસ્ત્રાલ રૂટમાં 17 સ્ટેશન છે. આ કોરિડોરમાં ચાર સ્ટેશનો સાથે 6.6 કિમીનો ભૂગર્ભ વિભાગ પણ છે. ગ્યાસપુરથી મોટેરા સ્ટેડિયમને જોડતા 19 કિમીના ઉત્તર-દક્ષિણ કોરિડોરમાં 15 સ્ટેશન છે. સમગ્ર તબક્કો 1 પ્રોજેક્ટ ₹12,900 કરોડથી વધુના ખર્ચે બાંધવામાં આવ્યો છે. અમદાવાદ મેટ્રો એ એક વિશાળ અદ્યતન ઈન્ફ્રાસ્ટ્રક્ચર પ્રોજેક્ટ છે જેમાં ભૂગર્ભ ટનલ, વાયાડક્ટ્સ અને બ્રિજ, એલિવેટેડ અને અંડરગ્રાઉન્ડ સ્ટેશન બિલ્ડીંગ, બેલાસ્ટલેસ રેલ ટ્રેક અને ડ્રાઈવર વિનાના ટ્રેન ઓપરેશન કમ્પ્લાયન્ટ રોલિંગ સ્ટોક વગેરેનો સમાવેશ થાય છે. મેટ્રો ટ્રેન સેટ ઊર્જા-કાર્યક્ષમ પ્રોપલ્શન સિસ્ટમથી સજ્જ છે. લગભગ 30-35% ઊર્જા વપરાશ બચાવી શકે છે. ટ્રેનમાં અદ્યતન સસ્પેન્શન સિસ્ટમ છે જે મુસાફરોને ખૂબ જ સરળ સવારીનો અનુભવ પ્રદાન કરે છે.
કેરળના બીલીવર્સ ચર્ચના મેટ્રોપોલીટન બીશપ ડૉ. કે. પી. યોહાન્ના પ્રધાનમંત્રીને મળ્યા

કેરળના બીલીવર્સ ચર્ચના મેટ્રોપોલીટન બીશપ ડૉ. કે. પી. યોહાન્નાએ તેમના પ્રતિનિધિમંડલ સાથે આજે (17-3-2016) પ્રધાનમંત્રી શ્રી નરેન્દ્ર મોદીની મુલાકાત લીધી. ડૉ. યોહાન્નાએ રૂ. 1 કરોડનો ચેક ગંગા સ્વચ્છતા અભિયાન માટે અર્પણ કર્યો. આ અવસરે રાજ્યસભાના ઉપસભાપતિ પ્રો. પી. જે. કુરીયન પણ હાજર હતા.
વડાપ્રધાને પ્રથમ મહિલા શ્રીમતી શુભ્રા મુખરજીનાં નિધન પર શોક વ્યક્ત કર્યો

વડાપ્રધાન શ્રી નરેન્દ્ર મોદીએ પ્રથમ મહિલા શ્રમતી શુભ્રા મુખરજીનાં નિધન પર શોક વ્યક્ત કર્યો છે. વડાપ્રધાને કહ્યુ કે, “શ્રીમતી શુભ્રા મુખરજીનાં નિધન અંગે જાણીને ખૂબ દુ:ખ થયુ છે. દુ:ખની આ ક્ષણે મારી સહાનુભૂતિ રાષ્ટ્રપતિજી અને તેમના પરિવારની સાથે છે. શ્રીમતી શુભ્રા મુખરજીને કલા, સંસ્કૃતિ અને સંગીતપ્રેમીનાં રૂપમાં કાયમ યાદ કરવામાં આવશે. પોતાનાં સર્હદય સ્વભાવને કારણે તેઓ જેને પણ મળતા તેમના પ્રિય બની જતા હતા. ”
પ્રધાનમંત્રીએ ચંડીગઢમાં આંતરરાષ્ટ્રીય યોગ દિવસની ઉજવણી કરી - કેપિટોલ કોમ્પ્લેક્સ ખાતે યોગના સામુહિક નિદર્શનમાં ભાગ લીધો, લોકોને સંબોધન કર્યું અને લોકો સાથે વાતચીત કરી

પ્રધાનમંત્રી શ્રી નરેન્દ્ર મોદીએ આજે બીજા આંતરરાષ્ટ્રીય યોગ દિવસની ઉજવણી ચંડીગઢ ખાતે કરી હતી, જ્યાં તેઓ આશરે 30,000 સહભાગીઓ સાથે યોગના સામુહિક નિદર્શનમાં જોડાયા હતા. પ્રતિષ્ઠિત કેપિટોલ કોમ્પ્લેક્સ ખાતે એકઠા થયેલા લોકોને સંબોધતા પ્રધાનમંત્રીએ જણાવ્યું હતું કે આજે દેશના તમામ પ્રદેશોના લોકો યોગ સાથે જોડાયા છે. તેમણે જણાવ્યું હતું કે આંતરરાષ્ટ્રીય યોગ દિવસના વિચારને ટેકો આપવા સમગ્ર વિશ્વએ પહેલ કરી છે. તેમણે ઉમેર્યું કે આ પ્રયાસમાં સમાજના તમામ વર્ગોના લોકો પણ જોડાયા છે. પ્રધાનમંત્રીએ જણાવ્યું હતું કે આંતરરાષ્ટ્રીય યોગ દિવસ, સારા સ્વાસ્થ્ય સાથે જોડાયેલો દિવસ છે, અને આ લોક-આંદોલન બન્યું છે. તેમણે જણાવ્યું કે, કોઈને કંઈ મળે એ યોગ નથી, પરંતુ કોણ શું આપી શકે એ યોગ છે. તેમણે જણાવ્યું હતું કે કોઈ પણ ખર્ચ કર્યા વિના યોગ તંદુરસ્તીની ખાતરી આપે છે અને એમાં તે ધનિક અને ગરીબ વચ્ચે પક્ષપાત કરતો નથી. આગામી એક વર્ષમાં કેવી રીતે યોગ દ્વારા ડાયાબિટિસ ઘટાડવા પર ધ્યાન કેન્દ્રિત કરવા હાકલ કરી હતી. તેમણે જણાવ્યું હતું કે જે લોકો યોગને લોકપ્રિય બનાવવા કામ કરી રહ્યા છે, તેમને સન્માનિત કરો, આ માટે બે એવોર્ડ અપાશે, એક રાષ્ટ્રીય સ્તરે અને બીજો આંતરરાષ્ટ્રીય સ્તરે. પ્રધાનમંત્રી યોગના સામુહિક નિદર્શનમાં લોકોની વચ્ચે જઈને જોડાયા હતા અને લોકોને મળ્યા હતા.
પ્રધાનમંત્રીએ એશિયા કપ 2022માં પાકિસ્તાન સામેની જીત બદલ ભારતીય ક્રિકેટ ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એશિયા કપ 2022માં પાકિસ્તાન સામેની જીત બદલ ભારતીય ક્રિકેટ ટીમને અભિનંદન પાઠવ્યા છે. શ્રી મોદીએ કહ્યું કે ટીમે શાનદાર કૌશલ્ય અને દૃઢતા દર્શાવી છે. પ્રધાનમંત્રીએ ટ્વીટ કર્યું; “#
વોશિંગ્ટન - ડીસી ખાતે પ્રધાનમંત્રીના કાર્યક્રમો - છઠ્ઠી જૂન, 2016

પ્રધાનમંત્રી શ્રી નરેન્દ્ર મોદી સોમવારે બપોરે વોશિંગ્ટન ડીસી ખાતે પહોંચ્યા હતા. તેમણે એર્લિન્ગ્ટન સેમેટરી ખાતે અજ્ઞાત સૈનિકની સમાધિ પર પુષ્પાંજલિ અર્પણ કરી હતી. તેમણે સ્પેશ શટલ કોલંબિયા મેમોરિયલ ખાતે પણ પુષ્પો અર્પણ કર્યાં હતાં. કોલંબિયા દુર્ઘટનામાં જીવ ગુમાવનારા અવકાશયાત્રી કલ્પના ચાવલાના પતિ શ્રી જિયાં પિયેર હેરિસન ઉપસ્થિત રહ્યા હતા. આ પ્રસંગે હાજર અન્ય લોકોમાં અવકાશયાત્રી સુનિતા વિલિયમ્સ પણ હતાં. પ્રતિમાઓ ભારતને પરત આપવા અંગેના એક સમારોહમાં પ્રધાનમંત્રી શ્રીએ હાજરી આપી હતી. યુએસ એટર્ની જનરલ લોરેટ્ટા લિન્ચે જણાવ્યું હતું કે લગભગ 200 કલાકૃતિઓ ભારતને પરત આપવાની પ્રક્રિયા શરૂ થઈ ચૂકી છે અને અત્યાર સુધીમાં 12 કલાકૃતિઓ ભારતને પરત કરી દેવામાં આવી છે. આ પ્રસંગે પ્રધાનમંત્રી શ્રીએ જણાવ્યું હતું કે વારસો, દેશોને જોડી રાખતી મજબૂત તાકાત બની શકે છે. તેમણે જણાવ્યું હતું કે કેટલાક લોકો માટે આ કળાકૃતિઓનું મૂલ્ય કદાચ નાણાંકીય રીતે મૂલવી શકાતું હશે, પરંતુ અમારે ભારતમાં તો તેનું મૂલ્ય એનાથી ઘણું વધુ છે, કારણ કે એ અમારી સંસ્કૃતિ અને વારસાના હિસ્સા છે. પ્રધાનમંત્રીએ નિષ્ણાતો સાથે વાતચીત કરી હતી, જેમાં અન્યો સાથે બ્રૂકિંગ્સ ઈન્સ્ટીટ્યુશન, એટલાન્ટિક કાઉન્સિલ અને કાર્નેગી એન્ડોમેન્ટ ફોર ઈન્ટરનેશનલ પીસ સામેલ હતા.
પ્રધાનમંત્રી મોદીએ પ્રવિંદ કુમાર જગન્નાથને મોરેશિયસના પ્રધાનમંત્રીનો હોદ્દો સંભાળવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ થોડા કલાકો અગાઉ મોરેશિયસના પ્રધાનમંત્રીનો હોદ્દો સંભાળનારા શ્રી પ્રવિંદ કુમાર જગન્નાથની સાથે ટેલિફોન પર વાત કરીને અભિનંદન આપ્યા હતા. પ્રધાનમંત્રી જગન્નાથે ટેલિફોન કરવા બદલ પ્રધાનમંત્રી મોદીનો આભાર માન્યો હતો. પ્રધાનમંત્રી મોદી અને પ્રધાનમંત્રી જગન્નાથે ભારત અને મોરેશિયસ વચ્ચેના લાંબા ગાળાના મજબૂત અને વિશિષ્ટ સંબંધને વધુ મજબૂત કરવાની સંયુક્ત પ્રતિબદ્ધતાની પુષ્ટિ કરી હતી. પ્રધાનમંત્રી મોદીએ મોરેશિયસના વિદાય પામેલા પ્રધાનમંત્રી સર અનિરુદ્ધ જગન્નાથના નેતૃત્વ તથા ભારત અને મોરેશિયસ વચ્ચેના મૈત્રીપૂર્ણ સંબંધોને મજબૂત કરવા માટેના પ્રદાનની પ્રશંસા કરી હતી